પોરબંદરમાં દર વર્ષે શહેરમાં આવેલ ચોપાટી ખાતે સમુદ્રમાં ગણેશ વિસર્જનનું આયોજન કરવામાં આવતું હોય છે અને અહીં જ્યારે ગણેશ વિસર્જનનો પ્રસંગ યોજવામાં આવે ત્યારે 3 કિલોમીટર સુધીના અંતરમાં ગણેશજીની મૂર્તિઓ ઢોલ-નગારા, ડી.જે. તથા હજ્જારોની સંખ્યામાં લોકોની લાંબી કતારો જોવા મળતી હોય છે. અને ચોપાટી ખાતે પણ તરવૈયાઓ સહિત ચુસ્ત બંદોબસ્ત ગોઠવી દેવામાં આવતો હોય છે. પરંતુ ચાલુ વર્ષે તંત્રએ સમુદ્રમાં ગણેશ વિસર્જન ન કરવા માટે જાહેરનામું બહાર પાડ્યું છે. હાઈકોર્ટના આદેશ મુજબ ગણેશ ઉત્સવ અંગે પ્રતિબંધાત્મક આદેશો જારી કરાયા હોવાથી પોરબંદરથી દૂર આવેલ કુછડી ગામે 20 બાય 70 ફૂટનો ખાડો બનાવવામાં આવ્યો છે.